CELEX: 22010D0010
Language: et
Date: 2010-01-29 00:00:00
Title: EMP Ühiskomitee otsus nr 10/2010, 29. jaanuar 2010 , millega muudetakse Euroopa Majanduspiirkonna lepingu IX lisa (finantsteenused)

22.4.2010   
            
            
               ET
            
            
               Euroopa Liidu Teataja
            
            
               L 101/19
            
         EMP ÜHISKOMITEE OTSUS
   nr 10/2010,
   29. jaanuar 2010,
   millega muudetakse Euroopa Majanduspiirkonna lepingu IX lisa (finantsteenused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu IX lisa on muudetud EMP Ühiskomitee 4. detsembri 2009. aasta otsusega nr 141/2009 (1).
            
         
               (2)
            
            
               Lepingusse tuleb inkorporeerida komisjoni 12. detsembri 2008. aasta otsus 2008/961/EÜ teatavate kolmanda riigi raamatupidamisstandardite ja rahvusvaheliste finantsaruandlusstandardite kasutamise kohta konsolideeritud raamatupidamisaruannete koostamisel kolmandate riikide väärtpaberiemitentide poolt (2).
            
         
               (3)
            
            
               Otsusega 2008/961/EÜ tunnistatakse kehtetuks komisjoni otsus 2006/891/EÜ, (3) mis on lepingusse inkorporeeritud ja mis tuleb sellest tulenevalt lepingust välja jätta,
            
         ON TEINUD JÄRGMISE OTSUSE:
   Artikkel 1
   Lepingu IX lisa punkti 23c (komisjoni otsus 2006/891/EÜ) tekst asendatakse järgmisega:
   
      „32008 D 0961: komisjoni otsus 2008/961/EÜ, 12. detsember 2008, teatavate kolmanda riigi raamatupidamisstandardite ja rahvusvaheliste finantsaruandlusstandardite kasutamise kohta konsolideeritud raamatupidamisaruannete koostamisel kolmandate riikide väärtpaberiemitentide poolt (ELT L 340, 19.12.2008, lk 112).”
   
   Artikkel 2
   Otsuse 2008/961/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 30. jaanuaril 2010, tingimusel et EMP Ühiskomiteele on esitatud kõik lepingu artikli 103 lõike 1 kohased teated (4).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 29. jaanuar 2010
      
         
            EMP Ühiskomitee nimel
         
         
            eesistuja
         
         Alan SEATTER
      
   
   
      (1)  ELT L 62, 11.3.2010, lk 35.
   
      (2)  ELT L 340, 19.12.2008, lk 112.
   
      (3)  ELT L 343, 8.12.2006, lk 96.
   
      (4)  Põhiseadusest tulenevad nõuded on nimetatud.
   
      Lepinguosaliste ühisavaldus otsuse nr 10/2010 kohta, millega inkorporeeritakse lepingusse komisjoni otsus 2008/961/EÜ
      „Komisjoni 12. detsembri 2008. aasta otsuses 2008/961/EÜ teatavate kolmanda riigi raamatupidamisstandardite ja rahvusvaheliste finantsaruandlusstandardite kasutamise kohta konsolideeritud raamatupidamisaruannete koostamisel kolmandate riikide väärtpaberiemitentide poolt peetakse teatavate kolmandate riikide üldtunnustatud raamatupidamistava põhimõtteid samaväärseteks EMP standarditega ning antakse kolmandate riikide emitentidele õigus koostada iga-aastaseid konsolideeritud raamatupidamisaruandeid ja konsolideeritud poolaasta vahearuandeid kooskõlas Hiina Rahvavabariigi, Kanada, Korea Vabariigi või India Vabariigi üldtunnustatud raamatupidamistava põhimõtetega. Kõnealuse otsuse inkorporeerimine ei piira EMP lepingu reguleerimisala seoses suhetega kolmandate riikidega.”